   ڪراچي (ويب ڊيسڪ) پاڪستاني ٽيسٽ ٽيم جي ڪپتان اظهر علي چيو آهي ته هي ڊگهي فارميٽ ۾ اسان لاءِ ڏکيو سال هو، اسان کي ڪاميابي جي سخت ضرورت هئي. سريلنڪا جي خلاف تاريخي ٽيسٽ ميچ کٽڻ کانپوءِ خيالن جو اظهار ڪندي ڪپتان اظهر علي چيو ته پاڪستان اچڻ تي سريلنڪا جي ٽيم ۽ بورڊ جو دل جي گهرائين سان ٿورائتو آهيان، سريلنڪا جي ٽيم پاڪستان ۾ ڪرڪيٽ کيڏي سڄي قوم جون دليون کٽي ورتيون آهن. هن چيو ته عابد علي ۽ شان مسعود جي پارٽنرشپ سريلنڪا کان ميچ کسي ورتي، اسان کي سوڀ جي سخت ضرورت هئي، هوم ڪنڊيشنز ۾ کيڏڻ ۾ تمام گهڻو مزو آيو، پرفارمنس به سٺي رهي.